《水调歌头 得华峰弟信，即用其中语》
清代·顾贞立

身世原为客，何必叹离居。脚跟不用线系，天地本吾庐。

梦觉池塘芳草，酒醒晓风杨柳。纵缆采明珠。五六十本菊，三四千卷书。

渡桃叶，寻彭蠡，访小姑。汉滨拾翠，此际能无佳句乎。

谕檄题桥司马，作赋登楼王粲，纵迹古人如。故里莫回首，聊且托双鱼。

作者简介：清江苏无锡人，原名文婉，字碧汾，自号避秦人。顾贞观姊。诗词极多。有《栖香阁词》。